Priekšlikums padomes Lēmums par šķirņu uzturēšanas prakses pārbaužu līdzvērtību dažās trešās valstīs /* COM/2005/0226 galīgā redakcija */





[pic] | EIROPAS KOPIENU KOMISIJA | Briselē, 01.6.2005 COM(2005) 226 galīgā redakcija Priekšlikums PADOMES LĒMUMS par šķirņu uzturēšanas prakses pārbaužu līdzvērtību dažās trešās valstīs (iesniegusi Komisija) PASKAIDROJUMA RAKSTS Saskaņā ar Padomes Direktīvu 2002/53/EK par lauksaimniecības augu sugu šķirņu kopējo katalogu un Direktīvu 2002/55/EK par dārzeņu sēklu tirdzniecību Padome nosaka, vai šķirņu uzturēšanas prakses pārbaudes trešās valstīs sniedz tādas pašas garantijas kā dalībvalstīs. Padome ar Lēmumu 97/788/EK konstatējusi, ka pārbaužu rezultāti sniedz tādas pašas garantijas kā dalībvalstīs. Minētais lēmums 2005. gada 30. jūnijā zaudē spēku. Pēc Komisijas institūciju Lauksaimniecības, dārzkopības un mežsaimniecības sēklu un pavairošanas materiāla pastāvīgajā komitejā apkopotās informācijas un Kopienas sniegtajiem salīdzinošajiem pētījumiem trešās valstis turpina sniegt tādas pašas garantijas. Ar šo priekšlikumu tiktu izveidots Lēmumā 97/788/EK minētais trešu valstu līdzvērtības saraksts un ļautu Komisijai atjaunināt sarakstu, ņemot vērā Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu. Priekšlikums PADOMES LĒMUMS par šķirņu uzturēšanas prakses pārbaužu līdzvērtību dažās trešās valstīs (Dokuments attiecas uz EEZ) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu[1] un jo īpaši tās 22. panta 1. punkta b) apakšpunktu, ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību[2] un jo īpaši tās 37. panta 1. punkta b) apakšpunktu, ņemot vērā Komisijas priekšlikumu, tā kā: (1) Ar lēmumu 97/788/EK[3] Padome konstatējusi, ka oficiālās pārbaudes šķirņu uzturēšanas praksei dažās trešās valstīs sniedz tādas pašas garantijas kā dalībvalstīs. Minētais lēmums 2005. gada 30. jūnijā zaudē spēku. (2) Šķiet, ka Lēmumā 97/788/EK minētās pārbaudes, kas veiktas trešās valstīs, turpina sniegt tādas pašas garantijas kā dalībvalstīs. Tādēļ šīs pārbaudes jāturpina uzskatīt par līdzvērtīgām. (3) Šis lēmums neliedz Kopienas atzinumus par līdzvērtību atcelt vai nepagarināt atzinumu spēkā esības laiku, ja nosacījumi, uz kuriem pamatojoties atzinums sniegts, ir neatbilstoši vai vairs nav spēkā. (4) Tā kā pielikumam var būt nepieciešami bieži grozījumi, tas jāgroza saskaņā ar Padomes 1999. gada 28. jūnija Lēmumu 1999/468/EK, kas nosaka Komisijai piešķirto ieviešanas pilnvaru īstenošanas kārtību[4], IR PIEŅĒMUSI ŠO LĒMUMU. 1. pants Šķirņu uzturēšanas prakses oficiālās pārbaudes, ko pielikumā uzskaitītajās trešās valstīs veic šajā pielikumā minētās iestādes attiecībā uz katrai no minētajām valstīm norādītajās direktīvās ietvertajām sugām, nodrošina tādas pašas garantijas kā pārbaudes, ko veic dalībvalstis. 2. pants Grozījumus pielikumā pieņem saskaņā ar 3. panta 2. punktā minēto procedūru. 3. pants 1. Komisijai palīdz Lauksaimniecības, dārzkopības un mežsaimniecības sēklu un pavairošanas materiāla pastāvīgā komiteja, turpmāk tekstā saukta "Komiteja". 2. Ja ir atsauce uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā paredzētais laikposms ir viens mēnesis. 3. Komiteja pieņem savu reglamentu. 4. pants Šis lēmums ir adresēts dalībvalstīm. Briselē, Padomes vārdā — priekšsēdētājs PIELIKUMS Valsts* | Par pārbaudēm atbildīgā iestāde | Direktīvas | AR | Secretaría de Agricultura, Ganadería, Pesca y Alimentación, Buenosairesa | 2002/54/EK 66/401/EEK 66/402/EEK 2002/57/EK | AU | Austrālijas sēklkopības departaments, Viktorija | 66/401/EEK 2002/57/EK 2002/55/EK | BG | Lauksaimniecības un mežu ministrija, Sofija | 2002/54/EK 66/401/EEK 66/402/EEK 2002/57/EK 2002/55/EK | CA | Kanādas pārtikas inspekcijas aģentūra, Otava | 2002/54/EK 66/401/EEK 66/402/EEK 2002/57/EK | CH | Eidgenössische Forschungsanstalt für Agrarökologie und Landbau (FAL), Cīrihe Station Fédérale de Recherches en Production Végétale de Changins (RAC), Nyon | 2002/55/EK | CL | Servicio Agrícola y Ganadero, Santjago | 2002/54/EK 66/401/EEK 66/402/EEK 2002/57/EK | CS | Valsts sēklu testēšanas laboratorija, Novi Sada | 2002/54/EK 66/401/EEK 66/402/EEK 2002/57/EK | HR | Sēklu un stādu ministrija, Osijeka | 2002/54/EK 66/401/EEK 66/402/EEK 2002/57/EK | IL | Lauksaimniecības ministrija, Betdagana | 2002/54/EK 66/401/EEK 66/402/EEK 2002/57/EK 2002/55/EK | JP | Lauksaimniecības, mežu un zivsaimniecības ministrija, 1-2-1 Kumigaseki, Chiyodaku, Tokija. | 2002/55/EK | KR | Lauksaimniecības, mežu un zivsaimniecības ministrija, Dārzeņkopības departaments, Seula. | 2002/55/EK | MA | Ministère de l’agriculture et de la mise en valeur agricole, Rībat | 66/401/EEK 66/402/EEK 2002/57/EK 2002/55/EK | NZ | Lauksaimniecības un zivsaimniecības ministrija, Velingtona | 66/401/EEK | RO | Lauksaimniecības un pārtikas ministrija, Bukareste | 2002/57/EK | TW | Lauksaimniecības padome, Pārtikas un zemkopības departaments, Taibeja | 2002/55/EK | US | ASV Lauksaimniecības departaments, Beltsvila, Mērilenda | 2002/54/EK 66/401/EEK 66/402/EEK 2002/57/EK 2002/55/EK | UY | Ministerio de Ganadería, Agricultura y Pesca, Montevideo | 2002/54/EK 66/401/EEK 66/402/EEK 2002/57/EK | ZA | Lauksaimniecības departaments, Pretorija | 66/401/EEK 66/402/EEK 2002/57/EK | *AR - Argentīna AU - Austrālija BG - Bulgārija | CD - Serbija un Melnkalne HR - Horvātija IL - Izraēla | NZ - Jaunzēlande RO - Rumānija TW - Taivāna | CA - Kanāda | JP - Japāna | US - Amerikas Savienotās Valstis | CH - Šveice CL - Čīle | KR - Korejas Republika MA - Maroka | UY - Urugvaja ZA - Dienvidāfrika | [1] OV L 193, 20.7.2002., 1. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1829/2003 (OV L 268, 18.10.2003., 1. lpp.). [2] OV L 193, 20.7.2002., 33. lpp. Direktīvā jaunākie grozījumi izdarīti ar Regulu (EK) Nr. 1829/2003. [3] OV L 322, 25.11.1997., 39. lpp. Lēmumā jaunākie grozījumi izdarīti ar Komisijas Lēmumu 2004/120/EK (OV L 36, 7.2.2004., 57. lpp.). [4] OV L 184, 17.7.1999., 23. lpp.